stanford-oval/wikipedia huggingface dataset:
שש דרגות לקירבה (מחזה)
תקציר העלילה

צעיר שחור בשם פול מופיע בביתם של סוחר האמנות פלאן קיטרידג' ואשתו לואיזה, המכונה בקיצור אואיזה, המתגוררת בדירה יוקרתית המקיפה על הסנטרל פארק בניו יורק. פול סובל מפצע דקירה קל, כתוצאה של ניסיון שוד, ומציג עצמו כחברם של ילדיהם הלומדים באוניברסיטת הרווארד שבקיימברידג', מסצ'וסטס. פלאן ואואיזה מנסה לגייס כספים על מנת לרכוש ציור של פול סזאן, אך כעת הם נאלצים לקטוע את עיסוקם ולסייע לזר הפצוע שבביתם. פול מספר להם שהוא נמצא בניו יורק על מנת לפגשו את אביו, המביים עיבוד קולנועי למחזמר המצליח בברודוויי "קאטס". פול מקסים אותם עם סיפוריו, אך במציאות, הכל שקר: פול אינו סטודנט בהרווארד; הוא השיג מידע אודותיהם מסטודנט אחר, אותו פיתה. פלאן ואואיזה מזמינים את פול ללון בביתם, והולכים לישון, בעוד פול מזמין אל הבית זונה ממין זכר. הוא נתפס על ידי פלאן ואואיזה, אשר מזמינים למקום משטרה, אך פול נמלט.
זמן קצר אחר כך, פול ממשיך במעשי ההונאה שלו, הפעם כנגד צעיר רגיש בשם ריק וחברתו המתגוררת איתו, אליזבת. הזוג הצעיר והתמים חדש בעיר הגדולה, ורק לאחרונה עברו לניו יורק מיוטה. הם מאמינים לשקריו של פול, ומזמינים אותו לגור עימם, עד אשר יסדיר את ענייניו עם אביו העשיר, שפול אומר להם ששמו הוא פלאן קיטרידג'. השלושה הופכים לחברים טובים, כשפול מספרים להם סיפורים על היותו מנוכר מאביו הגזעני. אליזבת אומרת לריק שלא להלוות לפול כסף. לילה אחד, פול וריק יוצאים יחד לבילוי בעיר, ופול מפתה את ריק כדי להשיג ממנו כסף. מאוחר יותר באותו לילה, ריק אומר לאליזבת שפול נעלם עם כל כספם, וכי השניים קיימו יחסי מין. בהתקף זעם, אליזבת מספרת לריק שאביו תמיד הטיל ספק במיניות של בנו. זמן קצר לאחר מכן ריק מתאבד.
פול המיואש, מתקשר אל פלאן ואואיזה לקבלת עזרה. אואיזה, המושפעת מיחסיה המתוחים עם ילדיה, מוצאת עצמה חשה קשורה רגשית לפול, בתקווה שתוכל לעזור לו בדרך כלשהי, למרות העובדה שהוא פגע בהם וניצל אותם. במהלך שיחת טלפון ממושכת, פול מסכים להסגיר את עצמו למשטרה. פול נעצר, והוא ובני הזוג קיטרידג' נפרדים. לאחר שפול נלקח למעצר, אואיזה מנסה לברר מה עלה בגורלו, אך למרות מאמציה - גורלו של פול נותר לא ידוע. המחזה מסתיים ברגע שיא של הירהור, בו אואיזה נושאת מונולוג מפורסם:
קראתי איפשהו שכל האנשים בעולם הזה מופרדים רק על ידי שישה אנשים אחרים. שש דרגות של הפרדה. בינינו לבין כל אחד אחר בעולם הזה. נשיא ארצות הברית. גונדולייר בוונציה. איזה שם שתרצו. אני חושבת שזה, א', מנחם מאוד שאנחנו כל כך קרובים וב', כמו עינוי מים סיני שאנחנו כל כך קרובים. מכיוון שאתה צריך למצוא את ששת האנשים הנכונים ליצירת הקשר. זה לא רק שמות גדולים. זה כל אחד. יליד ביער גשם. בארץ האש. אסקימואי. אני מחוברת לכולם בעולם הזה על ידי שרשרת של שישה אנשים. זו מחשבה עמוקה. איך פול מצא אותנו. איך למצוא את האיש שבנו הוא מתיימר להיות. ואולי הוא באמת בנו, אם כי אני בספק. איך כל אדם הוא דלת חדשה, הנפתחת לעולמות אחרים. שש דרגות של הפרדה ביני לבין כל האחרים בעולם הזה. אבל למצוא את ששת האנשים הנכונים.
שחקנים ודמויות

| שם הדמות | אוף-ברודוויי 1990 | ברודוויי 1990 | וסט אנד 1992 | סרט הקולנוע 1993 | סיבוב הופעות לאומי ראשון | הפקת ברודוויי מחודשת 2017 |
| --- | --- | --- | --- | --- | --- | --- |
| אואיזה קיטרידג' | סטוקרד צ'אנינג | סטוקרד צ'אנינג | סטוקרד צ'אנינג | סטוקרד צ'אנינג | מרלו תומאס | אליסון ג'ני |
| פלאן קיטרידג' | ג'ון קנינגהם | ג'ון קנינגהם | פול שלי | דונלד סאת'רלנד | ג'ון קנינגהם | ג'ון בנג'מין היקי |
| פול | ג'יימס מק'דניאל | קורטני ב' ואנס | אדריאן לסטר | ויל סמית' | נטארה מווין | קורי הוקינס |
כריסטין גריפית' וסווזי קורץ לקחו חלק בשלב ההקראה וקראו את התפקיד של אואיזה קיטרידג' במהלך העבודה על המחזה בשנת 1989, לפני שסטוקארד צ'אנינג לוהקה לתפקיד. בתחילה, צ'אנינג לא הייתה זמינה לקחת חלק בהפקה זו שכן הייתה מחויבת להצגה אחרת בברודוויי, "הנשים של ג'ייק" מאת ניל סיימון. בסופו של דבר, הפקה זו ירדה מוקדם מהמתוכנן. קודם לכן, צ'אנינג כיכבה בהצגה אחרת שכתב ג'ון גווייר - "בית העלים הכחולים". לימים, קורץ החליפה את צ'אנינג בתפקיד אואיזה בהפקת ברודוויי המקורית של "שש דרגות לקרבה".
הפקות > ארצות הברית

המחזה הועלה לראשונה באוף ברודוויי ב-16 במאי 1990 באולם התיאטרון ע"ש Mitzi E. Newhouse שבמרכז לינקולן. השחקנית סטוקארד צ'אנינג זכתה בפרס אובי לשחקנית הטובה ביותר על הופעתה כאואיזה. המחזאי ג'ון גוויר זכה בפרס אוביי על המחזה.
ההפקה הועברה ל-Vivian Beaumont Theater שם הוצגה הופעת הבכורה של המחזה בברודוויי ב-8 בנובמבר 1990. ההצגה, בבימויו של ג'רי זקס, רצה עד ל-5 בינואר 1992, סך של 485 הופעות. קלי בישופ הייתה שחקנית מחליפה עבור התפקיד של אואיזה, ולורה ליני הייתה שחקנית מחליפה עבור התפקיד של טס, בהופעת הבכורה שלה בברודוויי. ההפקה המקורית של ברודוויי הייתה מועמדת לארבעה פרסי טוני, וזכתה בפרס הבימוי הטוב ביותר עבור זאקס. בשנת 1992 הושק סיבוב ההופעות הארצי של ההפקה בארצות הברית. גם ורוניקה האמל גילמה את דמותה של אואיזה, בהפקה שעלתה בשיקגו.
בין ה-5 באפריל ל-18 ביוני 2017 עלתה הפקה מחודשת של המחזה בברודוויי, ב-Ethel Barrymore Theatre, עם אליסון ג'ני, ג'ון בנג'מין היקי וקורי הוקינס, בבימויו של טריפ קולמן.
הפקות > הממלכה המאוחדת

ב-1992 המחזה הוצג לראשונה בבריטניה, בתיאטרון רויאל קורט, משם עבר ל-Comedy Theatre (כיום נקרא Harold Pinter Theatre) שבווסט אנד. בשנת 2010 המחזה הועלה באולד ויק שבלונדון עם לזלי מנוויל בתפקיד אואיזה.
במאי 2004 ביים מייקל באפונג הפקה של המחזה שעלתה ב-Royal Exchange שבמנצ'סטר עם ליסה אייכהורן בתפקיד אואיסה קיטרידג', פיליפ ברת'רטון בתפקיד פלאנדרס קיטדרג' ואו. טי. פגבנל בתפקיד פול. פגבנל זכה ב-MEN Award על הופעתו.
הפקות > קנדה

פיונה ריד כאואיזה, ג'ים מזון כפלאן ונייג'ל שון וויליאמס כפול כיכבו בהפקה משנת 1995 שהוצגה בטורונטו, קנדה. הן ריד והן וויליאמס זכו ב-Dora Mavor Moore Award עבור השחקנית הטובה ביותר מחזה והשחקן הטוב ביותר במחזה, בהתאמה.
רקע

המחזה נוצר בהשראת סיפורו האמיתי של דייוויד המפטון, נוכל ושודד שבמהלך שנות השמונים הצליח לשכנע מספר אנשים שהוא בנו של השחקן סידני פואטייה. המחזאי ג'ון גווייר היה חבר של אינגר מקייב אליוט ובעלה אוסבורן אליוט. באוקטובר 1983 המפטון הגיע לבית של הזוג אליוט, דירה בניו יורק, והם איפשרו לו לשהות בה במהלך הלילה. למחרת בבוקר, אינגר מצאה את המפטון במיטה עם גבר אחר ובהמשך הזעיקה את המשטרה. בני הזוג אליוט סיפרו לגוייר את הסיפור הזה, אשר העניק לו השראה לכתוב את המחזה מספר שנים לאחר מכן.
לאחר שהמחזה הפך להצלחה מסחרית, המפטון הועמד לדין בחשד להטרדה של גווייר, אך זוכה מאשמה. המפטון סבר שהוא זכאי לחלק מהרווחים על המחזה, שמעולם לא קיבל.
מקור השראה משמעותי נוסף למחזה הוא הרומן "התפסן בשדה השיפון" מאת ג'יי די סלינג'ר. במהלך ההצגה עצמה יש מספר התייחסויות לספר זה, למשל: כאשר הגיבור מספר שכתב את עבודת התזה שלו על ספר זה לבני הזוג שמלינים אותו במהלך הלילה. ישנן גם רמיזות עדינות יותר לספר, הן בתסריט והן בסינמטוגרפיה של העיבוד הקולנועי, כמו כאשר דמויות שונות מתחילות להתנהג בצורה המאפיינת את דמותו של הולדן קולפילד.
עיבוד קולנועי

ג'ון גווייר עיבד את המחזה לתסריט עבור סרט קולנוע שיצא בשנת 1993 בבימויו של פרד שפיסי. סטוקרד צ'אנינג הייתה מועמדת לפרס האוסקר לשחקנית הטובה ביותר על הופעתה בסרט זה בתפקיד אואיזה.
פרסים ומועמדויות > הפקת ברודוויי המקורית

| שנה | טקס פרס | קטגוריה | מועמד/ים | תוצאה |
| --- | --- | --- | --- | --- |
| 1991 | פרס טוני | המחזה הטוב ביותר | המחזה הטוב ביותר | מועמדות |
| 1991 | פרס טוני | השחקן הראשי הטוב ביותר במחזה | קורטני ב' ואנס | מועמדות |
| 1991 | פרס טוני | השחקנית הראשית הטובה ביותר במחזה | סטוקרד צ'אנינג | מועמדות |
| 1991 | פרס טוני | הבימוי הטוב ביותר של מחזה | ג'רי זקס | זכייה |
| 1991 | Drama Desk Award | המחזה החדש הטוב ביותר | המחזה החדש הטוב ביותר | מועמדות |
| 1991 | Drama Desk Award | השחקנית הטובה ביותר במחזה | סטוקרד צ'אנינג | מועמדות |
| 1991 | Drama Desk Award | הבימוי הטוב ביותר של מחזה | ג'רי זקס | זכייה |
| 1991 | Outer Critics Circle Award | המחזה החדש הטוב ביותר בברודוויי | המחזה החדש הטוב ביותר בברודוויי | מועמדות |
| 1991 | Outer Critics Circle Award | השחקנית הטובה ביותר במחזה | סטוקרד צ'אנינג | מועמדות |
| 1991 | Outer Critics Circle Award | הבימוי הטוב ביותר | ג'רי זקס | מועמדות |
| 1991 | New York Drama Critics' Circle Award | המחזה הטוב ביותר | ג'ון גווייר | זכייה |
| 1991 | Clarence Derwent Awards | השחקן המבטיח ביותר | ג'יימס מק'דניאל | זכייה |
פרסים ומועמדויות > הפקת לונדון המקורית

| שנה | טקס פרס | קטגוריה | מועמד/ים | תוצאה |
| --- | --- | --- | --- | --- |
| 1993 | פרס אוליבייה | המחזה החדש הטוב ביותר | המחזה החדש הטוב ביותר | זכייה |
| 1993 | פרס אוליבייה | השחקנית הטובה ביותר | סטוקרד צ'אנינג | מועמדות |
פרסים ומועמדויות > הפקת ברודוויי המחודשת

| שנה | טקס פרס | קטגוריה | מועמד/ים | תוצאה |
| --- | --- | --- | --- | --- |
| 2017 | פרס טוני | ההפקה המחודשת הטובה ביותר של מחזה | ההפקה המחודשת הטובה ביותר של מחזה | מועמדות |
| 2017 | פרס טוני | השחקן הראשי הטוב ביותר במחזה | קורי הוקינס | מועמדות |
| 2017 | Outer Critics Circle Award | השחקנית הטובה ביותר במחזה | אליסון ג'ני | מועמדות |
| 2017 | Drama League Award | ההפקה המחודשת הטובה ביותר של מחזה | ההפקה המחודשת הטובה ביותר של מחזה | מועמדות |
| 2017 | Drama League Award | המשחק הטוב ביותר | קורי הוקינס | מועמדות |
| 2017 | Drama League Award | המשחק הטוב ביותר | אליסון ג'ני | מועמדות |
ראו גם

תופעת העולם הקטן
שש דרגות של קווין בייקון
לקריאה נוספת

Guare, John (1990). Six Degrees of Separation: A Play (First ed.). New York: Random House. ISBN 0-679-40161-X.
Salinger, J. D. (1951). The Catcher in the Rye (First ed.). Boston: Little, Brown. ISBN 0-316-76953-3.
Wolfe, Graham. (2012). “Doorways and Blank Spaces: Intertextual Connection in John Guare’s Six Degrees of Separation.” Intertextual Exchanges in American Drama. Eds. Drew Eisenhauer and Brenda Murphy. Jefferson: McFarland. 217–231.
הערות שוליים

↑  "Pulitzer Prize for Drama" pulitzer.org, accessed November 13, 2015
↑  Krasner, David, ed. (2008). A Companion to Twentieth-Century American Drama. Wiley. p. 364. ISBN 9781405137348.
↑  Plunka, Gene A. (2002). The Black Comedy of John Guare. U of Delaware P. p. 190. ISBN 9780874137637.
↑  Jake's Women canceled accessed 11/23/2016
↑  Play script notes accessed 11/23/2016
↑  "'Six Degrees of Separation' Broadway" playbillvault.com, accessed November 13, 2015
↑  Writer, JACK ZINK, Theater. "MARLO THOMAS WOMAN OF DEGREES IN SIX DEGREES OF SEPARATION, THE ACTRESS FOUND AN ENTICING MIX OF INTELLIGENCE AND CONTROVERSY -- JUST THE THING TO DRAW HER OUT OF TV STUDIOS AND ONTO THE ROAD". Sun-Sentinel.com. נבדק ב-31 אוג' 2019. {{cite web}}:  (עזרה)
↑  writer, Sid Smith, Entertainment. "HAMEL ADDS WARMTH TO `SIX DEGREES`". chicagotribune.com. נבדק ב-31 אוג' 2019. {{cite web}}:  (עזרה)
↑  Paulson, Michael. "Allison Janney to Return to Broadway in ‘Six Degrees of Separation’ Revival", The New York Times, October 18, 2016
↑  Clement, Olivia. " 'Six Degrees of Separation' Announces Rush Policy" Playbill, March 29, 2017
↑  Billington, Michael. "Review. 'Six Degrees of Separation'" The Guardian, 19 January 2010
↑  "Theatre Notes". Toronto Star, January 12, 1995.
↑  "Dora Winners". Toronto Star, June 27, 1995.
↑  New York Mag The Story of David Hampton  accessed 7-27-2015
↑  Larrt McShane (19 ביולי 2003). "Six Degrees' Inspiration Hampton Dies". Associated Press. אורכב מ-המקור ב-2008-06-26. נבדק ב-2008-08-17. {{cite news}}:  (עזרה)
↑  "Catcher references in Six Degrees of Separation". Web.archive.org. נבדק ב-2019-08-30.
↑  Colin L. Ryono (2008). "Six Degrees of Separation". Colin's Movie Monologue Page. נבדק ב-2008-08-31.
מרינה תל אביב

| --- | --- |

 מיקום
 מדינה:  ישראל ישראל
 מיקום:   תל אביב-יפו
 גוף מים:  הים התיכון 
 קואורדינטות:  32°05′11″N 34°46′03″E﻿ / ﻿32.086388888889°N 34.7675°E﻿ / 32.086388888889; 34.7675
 פרטים
 תאריך פתיחה:  13 באוקטובר 1976 
 מזחים:  6
 עומק הערוץ:  2.5 מטר
 www.telaviv-marina.co.il
  מפת מיקום  מפה דינמית   (למפת תל אביב מוגדלת) מרינה תל אביב(למפת תל אביב רגילה) מרינה תל אביב(למפת גוש דן רגילה) מרינה תל אביב(למפת גוש דן מוגדלת) מרינה תל אביב  he מרינה תל אביבhe מרינה תל אביבמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
מרינה תל אביב היא מרינה, השוכנת בחוף ימה של העיר תל אביב, מול כיכר אתרים וממערב לבריכת גורדון. במרינה שישה מזחים, בנוסף לשובר הגלים הצפוני שגם לאורכו מתאפשרת עגינה.
היסטוריה

המרינה הוקמה בראשית שנות ה-70, ובעת הקמתה הייתה המרינה הראשונה בישראל. היא נחנכה רשמית ב-13 באוקטובר 1976. תחילה נבנו הרציפים, הוקמו תשתיות חשמל ומים ובהמשך החלו לעגון בה סירות ויאכטות.
מקימי המרינה היו מיכל וגיורא קדר, אשר קיבלו את זיכיון ההפעלה הראשון מחברת אתרים בשנת 1971. בשנת 1984, רכשה מהם חזרה חברת אתרים את הזיכיון להפעלת המרינה.
בשנת 2010 עברה המרינה שיפוץ מקיף בתחום היבשתי (תשתיות חשמל ומים) ובתחום הימי (החלפת רציפים ותשתיות ימיות לעגינה). במרינה הותקנו רציפים צפים וכן מערכות ונקודות חשמל חדשות זמינות וחסכוניות. שובר הגלים שופץ למניעת כניסת גלים בסערות ועל גביו נבנתה טיילת חדשה לרווחת התושבים והתיירים הרבים המגיעים לאזור.
כיום יש במרינה כ-400 יכטות.
תיאור

במרינה מקומות עגינה ל-320 סירות באורך של עד 20 מטרים ובשקיעה מרבית של 2.5 מטרים. במקום פועלת נקודת משטרה האחראית על ביקורת הגבולות. בנוסף מתקיימת במרינה פעילות ימית ענפה הכוללת בין השאר את שבט "צופי ים תל אביב", בית הספר לחינוך ימי, מועדון שיט תחרותי "הפועל" ועוד, אשר ביחד מהווים מוקד לחינוך ימי בעיר. המרינה מציעה שירותי תדלוק, אספקת מי שתייה, חיבור לקו טלפון, לרשת החשמל ולטלוויזיה בכבלים. במקום פועלות סדנת תיקונים ומספנה לסירות במשקל מרבי של 20 טון.
במרינה כיום מספר מסעדות וחנויות, בתי עסק העוסקים בסחר בציוד ספנות ובאספקה לכלי שיט, מספנה, בתי ספר לצלילה ולשיט ועוד.
מנהלי המרינה לאורך השנים:
גיורא קדר
אריה ברוש
איתן גלוזמן
עפרה סביר
עופר דובנוב
מרינה תל אביב ערוכה לנגישות נכים. במרינה קיימים שירותים המותאמים לנכים, שטחי חניה לנכים, ומועדון שיט לאוכלוסיית הנכים של עמותת אתגרים.
גלריה

מבט מהאוויר מכיוון הים
המרינה בתל אביב
הערות שוליים

↑  המארינה בת"א תיפתח מחר, דבר, 12 באוקטובר 1976
1 2  אודות המרינה
↑  איה אורנשטיין, אבא חדש למרינה, מעריב, 15 ביולי 1984
↑  60 סירות נטושות עומדות למכירה במרינה, כותרת ראשית, 8 באפריל 1987
↑  מרינה תל אביב, באתר visit-tlv.co.il
גריי דיימון

| --- | --- |

דיימון, 2013
 לידה:  24 בספטמבר 1987 (בן 37) בלומינגטון, ארצות הברית 
 מדינה:  ארצות הברית 
 תקופת הפעילות:  מ-2009 
 פרופיל ב-IMDb
 
גריי דיימון (באנגלית: Grey Damon; נולד ב-24 בספטמבר 1987) הוא שחקן אמריקאי, הידוע בתפקידיו בסדרות הטלוויזיה "אורות ליל שישי" ברשת NBC, "חוצה כוכבים" ברשת The CW, "אקווריוס" ברשת NBC ובשל תפקידו בתור ג'ק גיבסון בסדרה "תחנה 19" ברשת ABC.
ביוגרפיה

דיימון נולד בבלומינגטון, אינדיאנה והוא גדל בבולדר, קולורדו. דיימון נולד לאם חירשת, ובעקבות כך הוא דובר את שפת הסימנים האמריקאית.
הוא גילה את התשוקה שלו למשחק במרכז לאמנויות הבמה בדנבר כאשר קיבל את העבודה המקצועית הראשונה שלו בהפקה מקומית של המחזה "מזמור חג המולד".
קריירה

בשנת 2009 ערך את הופעת הבכורה שלו בטלוויזיה, בפרק השלישי של סדרת הטלוויזיה "90210" בהפקה של רשת הטלוויזיה The CW, לפני שקיבל תפקידים קטנים בסדרות טלוויזיה אחרות כמו "גריק", "10 דברים שאני שונאת אצלך" ותפקיד חוזר בסדרת הטלוויזיה "דם אמיתי".
בשנת 2010 הוא קיבל תפקיד קבוע בעונה האחרונה של סדרת הטלוויזיה "אורות ליל שישי". בשנה שלאחר מכן הוא שיחק בתפקיד בריאן בסדרה "The Nine Lives of Chloe King" שבוטלה לאחר עונה אחת.
בשנת 2012 הופיע בתפקיד חוזר בסדרת הטלוויזיה "המעגל הסודי". לדיימון היה תפקיד חוזר כארצ'י בסדרה "מסובך" בהפקה של רשת Freeform.
דיימון גילם את מושא האהבה של הצמד המוזיקלי "Destinee & Paris" בקליפ שלהן משנת 2011 לשיר "אהבה אמיתית".
ב־25 בפברואר 2013 הוא לוהק לתפקיד גרייסון בסדרת המדע-בדיוני "חוצה כוכבים". בתחילת אוגוסט 2013 דווח כי דיימון יצטרף לצוות השחקנים של סדרת הטלוויזיה "אימה אמריקאית: הכישוף". בשנת 2016 פורסם כי דיימון לוהק לתפקיד "מאסטר המראות" בעונה השלישית של סדרת הטלוויזיה "הפלאש".
בשנת 2018 החל לגלם את דמותו של ג'ק גיבסון, אחת הדמויות הראשיות בסדרה "תחנה 19" מבית היוצר של שונדה ריימס עבור רשת ABC, המהווה סדרת ספין-אוף לסדרת הטלוויזיה הרפואית "האנטומיה של גריי".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | The Devil Within | ג'ון |  |
| 2013 | פרסי ג'קסון וים המפלצות | כריס רודריגס |  |
| 2013 | שבעה צעדים | ג'ו דאקט הצעיר |  |
| 2017 | Sex Guaranteed | קווין |  |
| 2018 | הדיבוק של האנה גרייס | אנדרו קורץ |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | 90210 | מלצר | פרק: "Help Me, Rhonda" |
| 2009 | לינקולן הייטס | סרג' | פרק: "With You I Will Leave" |
| 2010 | גריק | האנטר | פרק: "The Tortoise and the Hair" |
| 2010 | 10 דברים שאני שונא אצלך | טריי | פרק: "Meat Is Murder" |
| 2010 | דם אמיתי | קיטש מיינארד | 3 פרקים |
| 2010 | The Whole Truth | טוד אנגלר | פרק: "Pilot" |
| 2010–2011 | אורות ליל שישי | הייסטינגס ראקל | 13 פרקים |
| 2011 | The Nine Lives of Chloe King | בריאן רזזה | תפקיד ראשי; 10 פרקים |
| 2012 | המעגל הסודי | לי לבק | 6 פרקים |
| 2013 | אימה אמריקאית: הכישוף | ארצ'י ברנר | פרק: "Bitchcraft" |
| 2013–2014 | מסובך | ארצ'י ייטס | 11 פרקים |
| 2014 | חוצה כוכבים | גרייסון מונטרוז | תפקיד ראשי; 13 פרקים |
| 2015–2016 | אקווריוס | בריאן שאף | תפקיד ראשי (2 עונות); 26 פרקים |
| 2016–2017 | הפלאש | מאסטר המראות | 2 פרקים |
| 2017 | הקוסמים | דרייאד | פרק: "Word as Bond" |
| 2018–2024 | תחנה 19 | ג'ק גיבסון | תפקיד ראשי (5 עונות); 75 פרקים |
| 2019–2021 | האנטומיה של גריי | ג'ק גיבסון | 3 פרקים |
הערות שוליים

↑  Hibberd, James (15 בספטמבר 2011). "'Nine Lives of Chloe King' cancelled at ABC Family". Entertainment Weekly. נבדק ב-30 בדצמבר 2011. {{cite web}}:  (עזרה)
↑  Gelman, Vlada (24 באוקטובר 2011). "Exclusive: Secret Circle Recruits Friday Night Lights' Grey Damon for Some Dark Magic". TVLine. PMC. נבדק ב-30 בדצמבר 2011. {{cite web}}:  (עזרה)
↑  Andreeva, Nellie (25 בפברואר 2013). "ABC's 'Spy', CW's 'Oxygen' & Amazon's Onion Pilots Add To Casts". Deadline Hollywood. PMC. נבדק ב-9 באוגוסט 2013. {{cite web}}:  (עזרה)
↑  "'American Horror Story: Coven' Photos: Season 3 Set Pictures Emerge". The Huffington Post. 1 באוגוסט 2013. נבדק ב-9 באוגוסט 2013. {{cite web}}:  (עזרה)
↑  Ching, Alfred (10 באוגוסט 2016). "EXCLUSIVE: "THE FLASH" CASTS ITS MIRROR MASTER". Comic Book Resources. {{cite web}}:  (עזרה)
↑  Are More Rogues Coming To CW's Flash? | Newsbite | That Hashtag Show
| --- | --- |
בקרת זהויות :  BNE: XX5522718  GND: 1110800002  LCCN: no2019057053  SUDOC: 252788397  VIAF: 317275373   WorldCat (עם VIAF): 317275373
סם קנדריקס

סם קנדריקס (באנגלית: Sam Kendricks; נולד ב-7 בספטמבר 1992) הוא אתלט אמריקאי העוסק בקפיצה במוט. הוא פעמיים רצופות אלוף העולם (לונדון 2017, דוחה 2019), זוכה מדליית כסף ומדליית ארד אולימפיות (פריז 2024 וריו דה ז'ניירו 2016, בהתאמה) ושלוש פעמים סגן אלוף העולם באולם (פורטלנד 2016, ברמינגהאם 2018, גאלזגו 2024) בקפיצה במוט.
ביוגרפיה

קנדריקס נולד וגדל באוקספורד שבמיסיסיפי בארצות הברית. הוא בנם של סקוט ומרני, ולו אח תאום. אביו היה רץ למרחקים בינוניים באוניברסיטת מיסיסיפי, ואימן את קנדריקס בתקופת לימודיו בתיכון. קנדריקס הצטיין בנעוריו בקפיצה במוט, ריצות, ובכדורגל. ב-2011, נבחר לאתלט השנה בתיכונים במיסיסיפי, לאחר שזכה באליפות המדינה בקפיצה במוט, בה השווה את שיא האליפות.
קריירה מקצועית

ב-2012, החל ללמוד ולהתאמן באוניברסיטת מיסיסיפי.
קריירה מקצועית > 2013

זכה באליפות ה-NCAA, בתוצאה של 18-8.25 רגל (5.70 מטר), והיה בין המועמדים לזכייה בגביע באוורמן. בנוסף, זכה במדליית זהב, באוניברסיאדת קאזאן, בתוצאה של 5.60 מטר.
קריירה מקצועית > 2014

זכה בפעם השנייה באליפות ה-NCAA, בתוצאה של 18-10.25 רגל (כ-5.75 מטר).
לאחר שלוש שנים באוניברסיטה החליט לעבור להתחרות כמקצוען. טנסי.
קריירה מקצועית > 2015

באליפות העולם, שנערכה באוגוסט בבייג'ינג, סיים במקום התשיעי בתוצאה של 5.65 מטר.
קריירה מקצועית > 2016

ב-11 במרץ, בתחרות שנערכה באולם בפורטלנד אורגון, קבע שיא אישי של 5.90 מטר. שבוע לאחר מכן, זכה במדליית כסף באליפות העולם באולם, בתוצאה של 5.80 מטר, אחרי רנו לאבילני מצרפת שקבע שיא אליפות חדש של 6.02 מטר. בתחרות ליגת היהלום, שנערכה באצטדיון הלאומי בייג'ינג ב-18 במאי אותה שנה, הוא קבע שיא אישי חדש של 5.92 מטר.
באולימפיאדת ריו, זכה קנדריקס במדליית ארד בקפיצה במוט, בתוצאה של 5.85 מטר, אחרי טיאגו דה סילבה מברזיל שקבע שיא אולימפי חדש של 6.03 מטר, והאלוף האולימפי היוצא שיאן העולם, רנו לאבילני (5.98 מטר). במהלך אחת הקפיצות, עצר קנדריקס את ריצתו כדי לעמוד דום בזמן שהתנגן המנון ארצות הברית.
קריירה מקצועית > 2017

בחודש יוני קבע שיא אישי חדש כשעבר גובה של 6.00 מטר.
קריירה מקצועית > 2017 > אלוף עולם

חודשיים לאחר מכן, באליפות העולם שנערכה בחודש אוגוסט בלונדון, הוא זכה במדליית זהב בתוצאה של 5.95 מטר, לפני פיוטר ליסק מפולין (5.89 מטר) ורנו לאבילני (5.89 מטר).
קריירה מקצועית > 2018

באליפות העולם באולם, זכה במדליית כסף בתוצאה של 5.85 מטר לאחר המנצח לאבילני.
קריירה מקצועית > 2019

באליפות ארצות הברית שנערכה בחודש יולי, זכה קנדריקס במדליית זהב בשיא צפון אמריקה של 6.06 מטר. באליפות העולם הגן על תוארו, וזכה במדליית זהב בתוצאה של 5.97 מטר.
קריירה מקצועית > 2020

בפברואר 2020, שיפר את שיאו האישי באולם, כשעבר גובה של 6.01 מטר.
קריירה מקצועית > 2021

ביולי 2021, אובחן כנושא את נגיף הקורונה בזמן שהותו בכפר האולימפי, ונאלץ להחמיץ את אולימפיאדת טוקיו 2020.
קריירה מקצועית > 2024

באליפות העולם באולם זכה בפעם השלישית במדליית כסף בתוצאה של 5.90 מטר, לאחר דופלנטיס (6.05 מטר). באולימפיאדת פריז זכה במדליית כסף בתוצאה של 5.95 מטר לאחר דופלנטיס (6.25 מטר).
חיים אישיים

במקביל להחלטתו, להתחרות כמקצוען, הוא המשיך במסלול הכשרת כוחות מילואים של צבא ארצות הברית, סיים קורס קצינים, והוא מוצב ביחידת הובלה
הערות שוליים

↑  Road to Rio more than just a father-son trip for Sam Kendricks, אתר התאחדות האתלטיקה האמריקאית, 30 ביוני 2016
↑  Soldier vaults to US Olympic team, breaks trial record, אתר צבא ארצות הברית, 7 ביולי 2016
↑  Scott Stump, US pole vaulter Sam Kendricks stops mid-stride to stand at attention for national anthem, Today (אנ'), ‏22 באוגוסט 2016 (באנגלית)
↑  אלוף העולם בקפיצה במוט סם קנדריקס נדבק בקורונה, באתר ynet, 29 ביולי 2021
↑  Soldier vaults to US Olympic team, breaks trial record, www.army.mil (באנגלית)
| --- | --- |
בקרת זהויות :  World Athletics: 14440868
עפרי כנעני

| --- | --- |

 לידה:  11 במרץ 1975 (בת 49) כברי, ישראל
 מקום לימודים:  המדרשה לאמנות  מכללת האנטר 
 תחום יצירה:  וידאו ארט, מיצג 
 www.ofricnaani.com
 
עפרי כנעני (נולדה ב-11 במרץ 1975) היא אמנית ואשת חינוך ישראלית, אשר חיה בניו יורק. היא עוסקת באמנות מבוססת זמן, הכוללת וידאו ארט ומיצגים ובנוסף במיצבים ובהדפס. היא מלמדת בבית הספר לאמנות חזותית (אנ') בניו יורק. עבודותיה מתבססות לעיתים קרובות על מחקר ארכיוני וטקסטים קלאסיים וקאנוניים, ומערבות דימויים מן המוכן עם דימויים שיצרה כנעני בעצמה, יחד עם נראטיב שחלקו עובדתי וחלקו מומצא. בעבודות ניתן למצוא תמות הקשורות לשפה, טכנולוגיה, מיתולוגיות שונות, וכן פמיניזם. עבודותיה הוצגו בין השאר במוזיאון המטרופוליטן, במומה פי אס1 (אנ') ובמוזיאון ישראל.
ביוגרפיה

עפרי כנעני נולדה בישראל, נכדתו של הפסל יחיאל שמי, בתה של האמנית והכוריאוגרפית יעל כנעני, ואחות בכורה לאמנית אביטל כנעני. כנעני גדלה בקיבוץ כברי. היא בעלת תואר ראשון באמנות וחינוך מהמדרשה לאמנות, מכללת בית ברל ותואר שני באמנות ממכללת האנטר בניו יורק. התגוררה שנים רבות בברוקלין, ניו יורק עד שעברה ללונדון עם בן זוגה ושתי בנותיהם.
הבחירה לעסוק באמנות הייתה עבור כנעני טבעית, "כי זה מה שהמשפחה שלי יודעת לעשות", היא ציינה בראיון שנערך עימה. האופי של עבודותיה קשור באופן קבוע לעולמות של הוריה: “אמא שלי מגיעה מתחום של תנועה ואבא שלי מאדריכלות. העבודות שלי, גם אם יש וגם אם אין בהן סיפור, תמיד עוסקות בגוף וחלל".
לאחר סיום לימודיה במכללת האנטר זכתה כנעני במלגת סיקס פוינטס (Six Points) שתמכה בפיתוחו והפקתו של "פרויקט סוטה", עליו עבדה כנעני כחמש שנים. ב-2009 הוזמנה כנעני ליצור עשרה מיצבי וידאו שהוצגו במקביל בעשרה מוזיאונים בחבל לומברדיה שבאיטליה. בפרויקט זה, "Dreams and Dramas", הותאמו יצירות הווידאו לחלל הארכיטקטוני וההקשר ההיסטורי של כל אחד ממוסדות האמנות, וכן הכילו תכנים משותפים שקשרו אותם זה לזה ביצירה אחת המורכבת מעשרה חלקים. ב-2013 היא הוזמנה על ידי מוזיאון המטרופוליטן ליצור עבודת וידאו ארט לאולם הקונצרטים שלו, המבוססת על אוסף המוזיאון והוצגה בשיתוף עם נגינת תזמורת. היצירה, "שבע מילים", הוזמנה להציג שוב במוזיאון ב-2015.
משנת 2008 כנעני משמשת כמרצה בבית הספר לאמנות חזותית בניו יורק. ב-2014 היא הוזמנה להקים תוכנית שהות אמן (אנ') בבית הספר, העוסקת באמנות חברתית במרחב בציבורי. כנעני מרצה גם במרכז הבינלאומי לצילום בניו יורק (ICP).
בשנת 2024 פורסם כי כנעני משמשת כפרופסורית אורחת באוניברסיטה הטכנית של וינה ומלמדת בבצלאל, שנקר ובאוניברסיטת תל אביב.